S-6891/2020

Dómur

Mál þetta, sem dómtekið var að nýju í dag, eftir framlagningu viðbótargagns, sbr. 168. gr. laga nr. 88/2008 um meðferð sakamála, var höfðað með ákæru lögreglustjórans á höfuðborgarsvæðinu, dags. 20. október 2020, á hendur X, kt. [...], [...], [...], „fyrir líkamsárás með því að hafa, föstudaginn 18. janúar 2019, að [...], [...], veist með ofbeldi að bróður sínum, [...], kt. [...], og slegið hann tvisvar sinnum með krepptum hnefa í andlit með þeim afleiðingum að [...] hlaut mar og bólgu við hægra auga.

Telst þetta varða við 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Ákæruvaldið gerir sömu dómkröfur og greinir í ákæru. Ákærði krefst þess að ákvörðun um refsingu verði frestað skilorðsbundið, en til vara krefst hann vægustu refsingar sem lög leyfa. Þá er krafist hæfilegrar þóknunar til verjanda sem greiðist úr ríkissjóði. Ákærði hefur játað skýlaust fyrir dómi þá háttsemi sem honum er gefin að sök samkvæmt ákæru og er játningin studd sakargögnum. Samkvæmt því sem að framan greinir verður ákærði sakfelldur fyrir brot samkvæmt ákæru og er það réttilega fært til refsiákvæðis í ákærunni.

Ákærði er fæddur á árinu [...] og hefur ekki áður gerst brotlegur við refsilög samkvæmt sakavottorði, dags. 15. október 2020. Horfir það til málsbóta, sbr. 5. tölul. 1. mgr. 70. gr. almennra hegningarlaga. Einnig horfir til málsbóta, sbr. 8. tölul. 1. mgr. sömu lagagreinar, að ákærði hefur skýlaust játað brot sitt fyrir dómi og hjá lögreglu. Til refsiþyngingar horfir að verkið beindist gegn mikilvægum verndarhagsmunum brotaþola og það átti sér stað innan vébanda heimilisins, sbr. 1. tölul. 1. mgr. 70. gr. almennra hegningarlaga. Þá beindist verkið að höfuðsvæði brotaþola en slíkt er almennt hættulegt, sbr. 3. tölul. 1. mgr. sömu lagagreinar. Af rannsóknargögnum verður ráðið að ákærði hafi sjálfur handarbrotnað við verkið og að hann iðrist gjörða sinna, auk þess sem hann hafi tekið þátt í því að reyna að ná sáttum við brotaþola fyrir milligöngu rannsóknarlögreglumanns. Þá verður ráðið af sömu gögnum að aðstæður ákærða innan fjölskyldunnar hafi verið honum erfiðar um langt skeið. Hið sama verður ráðið af vottorði B sálfræðings, sem aflað var undir rekstri málsins, auk þess sem af því vottorði verður ráðið að ákærði hafi tekið umrædd atvik mjög nærri sér og leitað sér aðstoðar vegna mikillar andlegrar vanlíðanar í kjölfar þeirra. Verður tekið tillit til alls þessa við refsimat, auk þess sem líta ber til þess að tafir hafa orðið á meðferð málsins sem eru ákærða óviðkomandi. Óvarlegt þykir að líta sérstaklega til 3. mgr. 70. gr. almennra hegningarlaga við refsimat, eins og hér stendur á. Að öllu framangreindu virtu og með vísan til aliðar 1. mgr. 57. gr. sömu laga, sbr. 4. gr. laga nr. 22/1955, þykir rétt, eins og hér stendur á, að fresta ákvörðun refsingar ákærða skilorðsbundið í tvö ár frá uppsögu dómsins að telja haldi ákærði almennt skilorð.

Ákærði greiði allan sakarkostnað málsins, þar með talda þóknun skipaðs verjanda síns, G-kk-ef S-kk-ef Ó-kk-ef lögmanns, vegna vinnu fyrir dómi, sem þykir með hliðsjón af eðli og umfangi máls, sem og áætluðum kostnaði verjanda við gagnaöflun, hæfilega ákveðin 250.000 krónur, að meðtöldum virðisaukaskatti. Þá greiði ákærði 9.400 krónur í annan sakarkostnað samkvæmt yfirliti ákæruvaldsins.

Af hálfu ákæruvaldsins flutti málið K-kk-nf S-kk-nf E-kk-nf aðstoðarsaksóknari.

D-kk-nf K-kk-nf héraðsdómari kveður upp dóm þennan.

Dómsorð :

Frestað er ákvörðun refsingar ákærða, X, skilorðsbundið í tvö ár frá uppsögu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað málsins, þar með talið þóknun skipaðs verjanda síns, G-kk-ef S-kk-ef Ó-kk-ef lögmanns, 250.000 krónur, og 9.400 krónur í annan sakarkostnað.

D-kk-nf K-kk-nf

D-kk-nf K-kk-nf héraðsdómari kveður upp dóm þennan.

Dómsorð :

Frestað er ákvörðun refsingar ákærða, X, skilorðsbundið í tvö ár frá uppsögu dómsins að telja haldi ákærði almennt skilorð 57. gr. almennra hegningarlaga nr. 19/1940.

Ákærði greiði allan sakarkostnað málsins, þar með talið þóknun skipaðs verjanda síns, G-kk-ef S-kk-ef Ó-kk-ef lögmanns, 250.000 krónur, og 9.400 krónur í annan sakarkostnað.

D-kk-nf K-kk-nf